שרלוק הולמס (סדרת טלוויזיה, 2013)
סקירה > פרקי הסדרה

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1–2 | "רחוב בייקר 221ב" | אנדריי קאבון | זויה קודריה, אולג פוגודין, לאוניד פורוחניה, אולג קאבון | 18 בנובמבר 2013 |
לאחר שנפצע קשה, הרופא הצבאי ג'ון ווטסון משוחרר מהצבא וחוזר ללונדון. הוא מתעתד לפתוח מרפאה פרטית, אך חולם גם להיות סופר. לא ברור מה היה גורלו לולא היה עד לתאונה בלב המולת העיר, אף שאיש אחד מהקהל התפרץ לזירה ומשוכנע היה שהתאונה הייתה רצח והוא מזמין את הד"ר להצטרף אליו להגיש עדות במשטרה ומציג עצמו בשם שרלוק הולמס. כך החלה הרפתקה שכמעט ועלתה לו בחייו.  מבוסס במידה מועטה על "חקירה בשני", "פרשת פיטר השחור" ו"פרשת צ'ארלס אוגוסטוס מילברטון".
| 2 | 3–4 | "אבן, נייר ומספריים" | אנדריי קאבון | זויה קודריה, אולג פוגודין, לאוניד פורוחניה, אולג קאבון | 19 בנובמבר 2013 |
אל הדירה ברחוב בייקר 221ב' מגיע אחיו לנשק של ד"ר ווטסון, הקצין לשעבר פיטר סמול וברשותו אבנים יקרות והוא עצמו פצוע קשה ותוך זמן קצר הוא נפטר בזרועותיו של ווטסון. ווטסון מסרב להאמין שסמול היה מעורב בשוד והולמס מתגייס להוכיח את חפותו של סמול, על רקע התפשטות שמועות על כנופיית עגלונים שמבצעת שודים ברחבי לונדון. ווטסון והולמס נעזרים בתצלום מימי לימודיו של ווטסון בבית ספר הצבאי ובה מופיע פרופסור ממושקף ומסתורי שווטסון לא מצליח לזהותו. יום למחרת מופיעה איירין אדלר בדירה ולאחר ביקורה התצלום נעלם.  מבוסס במידה מועטה על "חקירה בשני" ו"חותם הארבעה"
| 3 | 5–6 | "ליצנים" | אנדריי קאבון | זויה קודריה, אולג פוגודין, לאוניד פורוחניה, אולג קאבון | 20 בנובמבר 2017 |
באחד מאולפני הצילום בלונדון מתרחש פיצוץ שבמהלכו נהרג צלם. הולמס מוזמן אל משרד ההגנה הבריטי לחקור ניסיון התנקשות בחייל ששירת בצי והיה באותו אולפן ונעלם לאחר מכן. הולמס מקווה לאלץ את אדלר לספר על הפרופסור המסתורי מהתצלום אך היא נחטפת והוא מקבל אולטימטום: עליו לגנוב את מעילו של השגריר הצרפתי אם רצונו לראות את אדלר.  מבוסס על "שערורייה בבוהמיה" ו"פרשת תוכניות ברוס-פרטינגטון".
| 4 | 7–8 | "אהובת הלורד מולבריי" | אנדריי קאבון | זויה קודריה, אולג פוגודין, לאוניד פורוחניה, אולג קאבון | 21 בנובמבר 2017 |
אישה צעירה בשם אליזבת בייקר מבקשת את עזרתו של הולמס במציאת רוצח סדרתי שכבר הרג 4 נשים צעירות. הולמס מצליח לתפוס את הרוצח: האדון קאלוויי, בעל חולשה למשחקי קלפים. ביום שבו קאלוויי הוצא להורג בתלייה הולמס מתחיל לתהות מדוע הוריה של אליזבת לא היו בהיכל המשפט ומגיע למסקנות מפתיעות.  מבוסס על "כלבם של בני בסקרוויל" ו"חותם הארבעה"
| 5 | 9–10 | "הטקס של בני מסגרייב" | אנדריי קאבון | זויה קודריה, אולג פוגודין, לאוניד פורוחניה, אולג קאבון | 25 בנובמבר 2017 |
אציל בשם רג'ינלד מסגרייב פונה אל הולמס בבקשת עזרה. לא מזמן מלאו לו 33 אביבים והוא חושש שעליו לעבור טקס מיסטי שרק לאחר מכן תוענק לו הבעלות על רכושה של משפחת מסגרייב, הבעיה היא שבטקס דומה לפני שנים רבות נהרג אביו של רג'ינלד. לאחר שהוא גדל רג'י עזב לאמריקה. למרבה אימתו של רג'ינלד, הולמס מבין שעל רג'ינלד ליטול חלק בטקס, על מנת לעלות על זהות הרוצח.  מבוסס על "כלבם של בני בסקרוויל" ו"הטקס של בני מסגרייב"
| 6 | 11–12 | "הליפקס" | אנדריי קאבון | זויה קודריה, אולג פוגודין, לאוניד פורוחניה, אולג קאבון | 26 בנובמבר 2017 |
סיפוריו של ווטסון הופכים לפופולריים מאוד, למורת רוחם של הגברת הדסון ושרלוק הולמס עצמו. גבר ג'ינג'י מופיע בבית בבקשת עזרה, כשבמקביל מתרחש אירוע לא שגרתי בבנק אנגליה: משכונאי בשם אבנעזר בקלי מבקש להחליף מזוודה מלאה בכסף במטילי זהב. ביציאתו מהבנק, שוטר מקוף ירה בו למוות. הולמס משתכנע שהאיש הג'ינג'י ומקרה מותו של בקלי אינם אלא חלק מזימה חשאית לפגוע בכלכלת הממלכה המאוחדת.  מבוסס על "אגודת אדומי השיער", "פרשת אגודלו של המהנדס" ו"פרשת שלושת הגרידבים"
| 7 | 13–14 | "הבעיה הסופית" | אנדריי קאבון | זויה קודריה, אולג פוגודין, לאוניד פורוחניה, אולג קאבון | 27 בנובמבר 2017 |
באחוזתו של הרוזן בראשר, במהלך חגיגות חג המולד נהרג מארגן החגיגה. ווטסון והולמס מגיעים לזירה בעוד ווטסון מתפלא שהולמס מעביר למפקח לסטרייד כיווני חקירה שגויים. מסתבר שבערב חג המולד הופיעה בפני הקהל זמרת שהותירה חותם קריאה לעזרה והולמס בטוח שהיה אינה אלא איירין אדלר. הולמס מוכן לצאת, למצוא ולחלץ אותה, גם במחיר חייו.  מבוסס במידה מועטה על "שערורייה בבוהמיה" וסיפור "הקידה האחרונה" מתוך הקידה האחרונה.
| 8 | 15–16 | "בַּסְקֶרְוִיל הכלב" | אנדריי קאבון | זויה קודריה, אולג פוגודין, לאוניד פורוחניה, אולג קאבון | 28 בנובמבר 2017 |
3 שנים חלפו מאז מותו של הולמס. ד"ר ווטסון התחתן עם הגברת הדסון וסיפוריו זוכים להצלחה רבה. הבית ברחוב בייקר משמש כמוזיאון ואנדרטה לפועלו של הולמס. אך חייו נטולי משמעות ללא הרפתקות וכשפונה אליו אישה צעירה בבקשת עזרה הוא נעתר בעצת הגברת הדסון. האישה מבקשת לחקור את נסיבות מותו של אהובה. מסתבר שנרצח קשור להיעלמותם של מסמכים חשאיים ועל מזימה להתנקש בחיי ויקטוריה, מלכת הממלכה המאוחדת. ד"ר ווטסון מבין שעליו למצוא שותף לחקירה ועד מהרה הוא מוצא אחד כזה.  מבוסס במידה מועטה על הסיפורים "תעלומת הבית הריק" ו"פרשת תוכניות ברוס-פרטינגטון".